ΓΡΑΠΤΗ ΕΡΩΤΗΣΗ P-0590/03

υποβολή: Marco Pannella (NI) προς την Επιτροπή

(24 Φεβρουαρίου 2003)

Θέμα: Παραβίαση εκ μέρους της κυβέρνησης της Καμπότζης της Σύμβασης του ΟΗΕ για τους πρόσφυγες σε βάρος του πληθυσμού Montgnard (Degar) που προσπαθεί να διαφύγει από τις διώξεις της βιετναμικής κυβέρνησης

Λαμβάνονταςπόψη ότι:

- -παρά τα επανειλημμένα αιτήματα και της πιέσεις εκ μέρους της Ύπατης Αρμοστείας των Ηνωμένων Εθνών για τους Πρόσφυγες (UNHCR) και της αμερικανικής πρεσβείας στην Πνόμ Πένχ, η κυβέρνηση της Καμπότζης εξακολουθεί να εντείνει, μετά το κλείσιμο των στρατοπέδων προσφύγων στις περιοχές Rattanakiri και Mondulkiri, τις παραβιάσεις της Σύμβασης του ΟΗΕ για τους πρόσφυγες και τα θεμελιώδη δικαιώματα εκατοντάδων που προσπαθούν να διαφύγουν από τις διώξεις της βιετναμικής κυβέρνησης. Κατά τους περασμένους μήνες έχει ήδη τεκμηριωθεί ο δια της βίας επαναπατρισμός και στη συνέχεια η έλλειψη ειδήσεων για εκατοντάδες πρόσφυγες.

- στις 20 Δεκεμβρίου ο πρωθυπουργός της Καμπότζης Hun Senπέγραψε τοποδιάταγμα 124 δια του οποίου τοποθετήθηκαν στα σύνορα Βιετνάμ-Καμπότζης προκειμένου να τα ελέγχουν άλλοι 600 αστυνομικοί. Οπεύθυνος της UNHCR στην Καμπότζη κ. Nikola Mihailovic δήλωσε σχετικά ότι η κίνηση αυτή έχει

σοβαρές συνέπειες για οποιονδήποτε Montgnard ζητεί άσυλο στην Καμπότζη. Το γεγονός είναι ότι η αστυνομία βρίσκεται εκεί ψάχνοντας για πρόσφυγες και για να τους αρνηθεί το άσυλο. Ακούμε πάντοτε για άτομα που εκτοπίζονται, χωρίς όμως ναπάρχει κάποιος τρόπος επιβεβαίωσης των ειδήσεων αυτών. Επομένως, η UNHCR και όχι η κυβέρνηση είναι εκείνη που μπορεί να αποφανθεί ποιος είναι λαθρομετανάστης και χρειάζεται άσυλο.

- -σύμφωνα με την Jesuit Refugees Service, κατά την πρώτη εβδομάδα του Ιανουαρίου 2003, 50 περίπου Montgnard (άνδρες, γυναίκες και παιδιά, στην πλειοψηφία τους pnong) συνελήφθησαν από την αστυνομία της Καμπότζης και οδηγήθηκαν δια της βίας στα σύνορα με το Βιετνάμ όπου και παραδόθηκαν στη μεθοριακή αστυνομία. Στη συνέχεια, κατά την τρίτη εβδομάδα του Ιανουαρίου, μια άλλη ομάδα 30 ατόμων της ιδίας φυλής συνελήφθη από τους αστυνομικούς, πάντοτε κοντά στην Koh Nheak. Τα άτομα αυτά όμως, ξυλοκοπήθηκαν άγρια προτού οδηγηθούν και πάλι στα σύνορα. Τοπικές πηγές ομιλούν για συνοπτικές εκτελέσεις ή για κράτηση σε πραγματικά στρατόπεδα συγκέντρωσης, των προσφύγων που συνελήφθησαν στην Καμπότζη καιποχρεώθηκαν να επιστρέψουν στο Βιετνάμ, κατά παράβαση της Σύμβασης του ΟΗΕ για τους πρόσφυγες.

Ερωτάται η Επιτροπή:

- προτίθεται να αναλάβει πρωτοβουλίες και ποιες, προκειμένου η κυβέρνηση της Καμπότζης να επανέλθει στη διεθνή νομιμότητα επαναλειτουργώντας αμέσως τα στρατόπεδα προσφύγων στις περιοχές Rattanakiri και Mondulkiri όπως ζήτησαν και η Διεθνής Αμνηστία και το Παρατηρητήριο Ανθρωπίνων Δικαιωμάτων προκειμένου να βρουν καταφύγιο εκατοντάδες Montgnard που εξακολουθούν να διαφεύγουν από τις διώξεις της βιετναμικής κυβέρνησης·

- -προτίθεται να συνεχίσει τη χρηματοδότηση της κυβέρνησης της Καμπότζης μολονότι η τελευταία παραβιάζει συνεχώς και κατ επανάληψη τις διεθνείς τηςποχρεώσεις όσον αφορά τα ανθρώπινα δικαιώματα, κατά παράβαση των συμφωνιών συνεργασίας που έχουν συναφθεί·

Απάντηση του κ. Patten εξ ονόματος της Επιτροπής

(20 Μαρτίου 2003)

Η Αντιπροσωπεία της Επιτροπής στην Πνομ Πενχ, μαζί με τις διπλωματικές αποστολές των κρατών μελών, εξακολουθεί να παρακολουθεί από κοντά την κατάσταση των βιετναμέζων Montagnards που καταφεύγουν στην Καμπότζη και να συμμετέχει σε διπλωματικά διαβήματα της ΕΕ προς την κυβέρνηση της Καμπότζης σχετικά με τα εν λόγω θέματα. Η κυβέρνηση της Καμπότζης επιβεβαίωσε ότι θα συνεχίσει να τηρεί τις δεσμεύσεις που έχει αναλάβει στο πλαίσιο των διεθνών συνθηκών.

Οι εκπρόσωποι της Επιτροπής και των κρατών μελών στην Καμπότζη έχουν επίσης στενή επαφή με τον Ύπατο Αρμοστή των Ηνωμένων Εθνών για τους πρόσφυγες (UNHCR). Προς το παρόν, ο UNHCR ελέγχει την μετεγκατάσταση εκείνων των Montagnards, που ζήτησαν καταφύγιο στην Καμπότζη μετά τα γεγονότα του Φεβρουαρίου 2001 και που εξέφρασαν τη θέληση να μεταβούν στις Ηνωμένες Πολιτείες. Περίπου 102 από τα άτομα αυτά έχουν πρόσφατα στεγασθεί σε κατάλληλες εγκαταστάσεις. Γίνονται προς το παρόν συμφωνίες για την εγκατάσταση άλλων 41 Montagnards στα τέλη του Μαρτίου 2003. Επιπλέον, ορισμένοι βιετναμέζοι Montagnards που ζήτησαν καταφύγιο στην Καμπότζη τους τελευταίους μήνες, έχουν στεγασθεί μαζί με εκείνους που περιμένουν τον απόπλου για μετεγκατάσταση στις Ηνωμένες Πολιτείες.

Η UNHCR συνεχίζει να έχει πρόσβαση στις επαρχίες του Mondulkiri και Rattanakiri και να στέλνει ιπτάμενες μονάδες για την παρακολούθηση της κατάσταση όσον αφορά τις νέες αφίξεις βιετναμέζων Montagnards. Η δυνατότητα να διοργανωθούν κέντραποδοχής έχει θιγεί με την κυβέρνηση της Καμπότζης. Η Επιτροπή ανησυχεί σχετικά με μη επιβεβαιωθείσες αναφορές απέλασης ορισμένων από τους νεοαφιχθέντες. Έχει καταστεί αδύνατο να επιβεβαιωθούν οι ισχυρισμοί για κακή μεταχείριση ή συνοπτικές εκτελέσεις που αναφέρονται στην ερώτηση.

Η συμφωνία συνεργασίας Κοινότητας-Καμπότζης, η οποίαπογράφηκε το 1997, αναφέρει στο πρώτο της άρθρο ότι ο σεβασμός των ανθρωπίνων δικαιωμάτων και των δημοκρατικών αρχών αποτελεί ουσιαστικό στοιχείο της συμφωνίας. Θέματα που σχετίζονται με το σεβασμό και την προώθηση των ανθρωπίνων δικαιωμάτων εξετάζονται σε συνεδριάσεις της κοινής επιτροπής Κοινότητας-Καμπότζης που συστάθηκε βάσει της συμφωνίας συνεργασίας. Η Επιτροπή, μαζί με τα κράτη μέλη που εκπροσωπούνται στην Καμπότζη, παρακολουθεί από κοντά την εξέλιξη όσον αφορά τα ανθρώπινα δικαιώματα προκείμενου να ενθαρρύνει και ναποστηρίζει τη συνεχή δέσμευση της κυβέρνησης της Καμπότζης να προχωρήσει στον τομέα των ανθρώπινων δικαιωμάτων. Η Επιτροπή συμμετέχει επίσης μαζί με τα κράτη μέλη σε όλα τα διαβήματα της ΕΕ προς την κυβέρνηση της Καμπότζης για θέματα ανθρωπίνων δικαιωμάτων.

Η προσέγγιση της Επιτροπής έναντι της Καμπότζης στον τομέα των ανθρωπίνων δικαιωμάτων, όπως ισχύει και για τις άλλες χώρες της περιοχής, είναι να ενθαρρύνει και ναποστηρίζει τη συνεχή πρόοδο όσον αφορά τα ανθρώπινα δικαιώματα και τον εκδημοκρατισμό και να κινητοποιείται στο πλαίσιο των διεθνών οργανισμών για τα ανθρώπινα δικαιώματα στην περίπτωση που συμβαίνει κατάχρηση εξουσίας Η προσέγγιση αυτή επαναλήφθηκε στην ανακοίνωση της Επιτροπής τον Μάιο του 2001 σχετικά με τον ρόλο της ΕΕ στην προώθηση των ανθρωπίνων δικαιωμάτων και του εκδημοκρατισμού σε τρίτες χώρες(1).

(1) COM(2001)252 τελικό.